== Storhedstid i middelalderen ==
=== Høvdingene organiserede skreifiskeri i jernalderen ===
Ud fra arkæologiske fund er det fastslået, at fiske og fangst har foregået langs norskekysten så længe, mennesker har haft ophold her. I begyndelsen drejede det sig om [[Jægere og samlere|jagt-, fangst- og samlersamfund]]. Ved [[den neolitiske revolution]] skete der en overgang til [[Landbrug|jordbrug]], hvor dyrkning og husdyrhold fik en central plads. Et samfund med ejendomsrettigheder og magtinstitutioner voksede langsomt frem. Denne udvikling skete først omkring Kristi fødsel i Norge. Da blev der etableret bosætning med [[Bondegård|gårdbrug]] i hele landet. Langs kysten drev befolkningen kombinationsdrift med fiskeri og fangst på havet og husdyrhold, korn- og foderdyrkning på land. Nogen historikere mener, at dette var de første [[Fiskerbonde|fiskerbønder]], mens andre tror, at denne organisering først kom senere. Et kendetegn ved dette var en kønsdelt arbejdsdeling, hvor mændene drev fiskeri og fangst, mens kvinderne havde ansvar for dyr, stalde, husholdning og børn.<ref name=Chr7/>
Vand